ddrg/super_eurlex huggingface dataset:
KOMMISSIONENS FORORDNING (EF) Nr. 2419/1999

af 12. november 1999

om supplering af bilaget til forordning (EF) nr. 2301/97 om optagelse af visse betegnelser i "Registeret over specificitetsattesteringer", der er omhandlet i Rådets forordning (EØF) nr. 2082/92 om specificitetsattestering af landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler(1), særlig artikel 9, stk. 1, og

ud fra følgende betragtninger:

(1) Spanien har i henhold til artikel 7 i forordning (EØF) nr. 2082/92 indgivet ansøgning til Kommissionen om optagelse af en betegnelse i registeret over specificitetsattesteringer;

(2) anvendelse af angivelsen "garanteret traditionel specialitet" er forbeholdt de heri registrerede betegnelser;

(3) der er over for Kommissionen i henhold til artikel 8 i nævnte forordning efter offentliggørelsen i De Europæiske Fællesskabers Tidende(2) gjort indsigelse mod den betegnelse, der er anført i bilaget til nærværende forordning, men indsigelsen er blevet trukket tilbage efter en nærmere afklaring; det bør præciseres, at udtrykket "Serrano" betragtes som et specifikt udtryk i sig selv, jf. artikel 5, stk. 1, første led, i forordning (EØF) nr. 2082/92, dvs. uoversætteligt; udtrykket bør derfor anvendes uændret; desuden registreres udtrykket "Serrano", uden at det berører anvendelsen af udtrykket "bjergskinke"; disse udtryk er ikke modstridende;

(4) betegnelsen i bilaget er følgelig berettiget til optagelse i "Registeret over specificitetsattesteringer" og dermed til EF-beskyttelse som garanteret traditionel specialitet efter artikel 13, stk. 2, i forordning (EØF) nr. 2082/92; dette indebærer, at denne betegnelse kun anvendes, hvis varespecifikationen er overholdt; for at gøre det muligt at afvikle beholdningen af produkter, der ikke svarer til varespecifikationen, bør der dog fastlægges en overgangsperiode på tre måneder;

(5) bilaget til nærværende forordning supplerer bilaget til Kommissionens forordning (EF) nr. 2301/97(3), senest ændret ved forordning (EF) nr. 2527/98(4) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2301/97 suppleres med betegnelsen i bilaget til nærværende forordning, og betegnelsen optages i "Registeret over specificitetsattesteringer", jf. artikel 9, stk. 1, i forordning (EØF) nr. 2082/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. marts 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. november 1999.

På Kommissionens vegne

Franz FISCHLER

Medlem af Kommissionen

(1) EFT L 208 af 24.7.1992, s. 1.

(2) EFT C 371 af 1.12.1998, s. 3.

(3) EFT L 319 af 21.11.1997, s. 8.

(4) EFT L 317 af 26.11.1998, s. 14.

BILAG

"Jamón Serrano" (artikel 13, stk. 2, i forordning (EØF) nr. 2082/92)(1).

(1) Varespecifikationen er i hovedtræk anført i EFT C 371 af 1.12.1998, s. 3.
KOMMISSIONENS FORORDNING (EF) Nr. 2317/1999

af 29. oktober 1999

om ændring af en oplysning i varespecifikationen for betegnelsen "Idiazábal", der er anført i bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 1068/97(2), særlig artikel 9, og

ud fra følgende betragtninger:

(1) Den spanske regering har i henhold til artikel 9 i forordning (EØF) nr. 2081/92 anmodet om ændring af en oplysning i varespecifikationen for betegnelsen "Idiazábal", der er registreret som beskyttet oprindelsesbetegnelse ved Kommissionens forordning (EF) nr. 1107/96(3), senest ændret ved forordning (EF) nr. 1070/1999(4); formålet med ændringen er at fastsætte pH-værdien for ost, der er omfattet af denne betegnelse, inden for et interval fra 4,9 til 5,5 i stedet for det nuværende interval fra 5,1 til 5,8;

(2) efter gennemgangen af nævnte anmodning om ændring er det blevet konkluderet, at der er tale om en mindre ændring; dette sker efter konstatering af de mange analyseresultater for pH for denne ost; analyserne har vist, at de grænser, der blev fastsat ved betegnelsens registrering, ikke svarer nøjagtigt til virkeligheden; der bør derfor foretages en justering af grænserne for at forblive i overensstemmelse med denne virkelighed; det er blevet påvist, at denne justering ikke har nogen indvirkning på forbindelsen mellem det pågældende produkt og det afgrænsede område, eller på bl.a. modningsvilkårene; ændringen påvirker heller ikke tredjeproducenters rettigheder;

(3) i henhold til artikel 9 i forordning (EØF) nr. 2081/92 har Kommissionen, da der er tale om en mindre ændring, ved beslutning af 9. september 1999 ikke skønnet det nødvendigt at anvende proceduren i artikel 6;

(4) den har også skønnet, at der er tale om en ændring, som er i overensstemmelse med forordning (EØF) nr. 2081/92; ændringen af pH-værdien for ost, der er omfattet af betegnelsen "Idiazábal", skal derfor registreres og offentliggøres -

UDSTEDT FØLGENDE FORORDNING:

Artikel 1

Ændringen af intervallet af pH-værdien fra 5,1 til 5,8 til 4,9 til 5,5 for ost, der er omfattet af den beskyttede oprindelsesbetegnelse "Idiazábal", registreres og offentliggøres i overensstemmelse med artikel 6, stk. 4, i forordning (EØF) nr. 2081/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 208 af 24.7.1992, s. 1.

(2) EFT L 156 af 13.6.1997, s. 10.

(3) EFT L 148 af 21.6.1996, s. 1.

(4) EFT L 130 af 26.5.1999, s. 18.
KOMMISSIONENS FORORDNING (EF) Nr. 1526/1999

af 13. juli 1999

om fastlæggelse af, i hvilket omfang ansøgninger om eksportlicenser for svinekødssektoren kan imødekommes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1370/95 af 16. juni 1995 om gennemførelsesbestemmelser for ordningen med eksportlicenser for svinekødssektoren(1), senest ændret ved forordning (EF) nr. 1719/98(2), særlig artikel 3, stk. 4, og

ud fra følgende betragtninger:

(1) I forordning (EF) nr. 1370/95 er der fastsat særlige foranstaltninger, når ansøgningerne om eksportlicens omfatter mængder og/eller udgifter, der overskrider eller vil kunne overskride den normale afsætning under hensyntagen til de begrænsninger, der er omhandlet i artikel 8, stk. 11, i Rådets forordning (EØF) nr. 2777/75(3), senest ændret ved Kommissionens forordning (EF) nr. 2916/95(4), og/eller de tilhørende udgifter i den pågældende periode;

(2) markedet for visse svinekødsprodukter er præget af usikkerhed; den forestående ændring af restitutionerne for disse produkter har medført, at der er indgivet ansøgninger om eksportlicenser i spekulationsøjemed; udstedelsen af licenser for de mængder, der er ansøgt om fra den 5. til den 9. og fra den 12. til den 13. juli 1999, kan medføre en overskridelse af de mængder, der svarer til den normale afsætning af de pågældende produkter; de ansøgninger for de pågældende produkter, som eksportlicenserne endnu ikke er udstedt for, bør afvises -

UDSTEDT FØLGENDE FORORDNING:

Artikel 1

Med hensyn til ansøgningerne om eksportlicenser, der blev indgivet indtil den 13. juli 1999 i henhold til forordning (EF) nr. 1370/95 for svinekødssektoren, tages de ansøgninger, der er til behandling, og for hvilke udstedelsen skulle være sket fra den 14. juli og fra den 21. juli 1999 for kategori 1, 2 og 3, der er omhandlet i bilag I til nævnte forordning, ikke til følge.

Artikel 2

Denne forordning træder i kraft den 14. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juli 1999.

På Kommissionens vegne

Franz FISCHLER

Medlem af Kommissionen

(1) EFT L 133 af 17.6.1995, s. 26.

(2) EFT L 125 af 1.8.1998, s. 58.

(3) EFT L 282 af 1.11.1975, s. 77.

(4) EFT L 305 af 19.12.1995, s. 49.
KOMMISSIONENS FORORDNING (EF) Nr. 1453/1999

af 1. juli 1999

om ændring af forordning (EØF) nr. 2692/89 om gennemførelsesbestemmelser for forsendelse af ris til Réunion, for så vidt angår tilskudsdokumentets gyldighedsperiode

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 2072/98(2), særlig artikel 10, stk. 3, og

ud fra følgende betragtninger:

(1) I artikel 13, stk. 8, i Kommissionens forordning (EØF) nr. 2692/89(3) fastsættes det, at tilskudsdokumentet er gyldigt fra udstedelsesdatoen, jf. artikel 21, stk. 1, i forordning (EØF) nr. 3719/88(4), ændret ved forordning (EF) nr. 1127/1999(5), og indtil udgangen af den anden måned derefter;

(2) i bilag II til Kommissionens forordning (EF) nr. 1162/95(6), senest ændret ved forordning (EF) nr. 444/98(7), fastsættes det, at eksportlicenserne er gyldige fra udstedelsesdatoen, jf. artikel 21, stk. l, i forordning (EØF) nr. 3719/88, og indtil udgangen af den fjerde måned efter udstedelsesmåneden; gyldighedsperioden for de to dokumenter bør harmoniseres ved at forlænge gyldighedsperioden for det tilskudsdokument, der udstedes ved forsendelse af ris til Réunion, til fire måneder;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 13, stk. 8, i forordning (EF) nr. 2692/89 affattes således: "8. Tilskudsdokumentet gælder fra udstedelsesdatoen, jf. artikel 21, stk. 1, i forordning (EØF) nr. 3719/88, og indtil udgangen af den fjerde måned derefter.".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. juli 1999.

På Kommissionens vegne

Franz FISCHLER

Medlem af Kommissionen

(1) EFT L 329 af 30.12.1995, s. 18.

(2) EFT L 265 af 30.9.1998, s. 4.

(3) EFT L 261 af 7.9.1989, s. 8.

(4) EFT L 331 af 2.12.1988, s. 1.

(5) EFT L 135 af 29.5.1999, s. 48.

(6) EFT L 117 af 24.5.1995, s. 2.

(7) EFT L 56 af 26.2.1998, s. 12.
KOMMISSIONENS FORORDNING (EF) Nr. 1972/1999

af 15. september 1999

om ændring af forordning (EØF) nr. 3600/92 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i direktiv 91/414/EØF om markedsføring af plantebeskyttelsesmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 1/1999/EF(2), særlig artikel 8, stk. 2, og

ud fra følgende betragtninger:

(1) Nyvurderingen af aktive stoffer, der allerede var på markedet to år efter meddelelsen af direktiv 91/414/EØF, jf. direktivets artikel 8, stk. 2, tilrettelægges af Kommissionen inden for et samarbejdsbaseret og koordineret program, der er fastlagt ved Kommissionens forordning (EØF) nr. 3600/92(3), senest ændret ved forordning (EF) nr. 1199/97(4), og inden for hvilket medlemsstaterne udfører specifikke opgaver, der bidrager til den videnskabelige og tekniske vurdering, der ligger til grund for regelfastsættelsen på fællesskabsplan;

(2) det er nødvendigt, at interesserede parter så tidligt som muligt får adgang til ajourførte oplysninger vedrørende forsøg og undersøgelser, for hvilke der foreligger krav om databeskyttelse, og vedrørende forsøg og undersøgelser, der senere kan være påkrævet for at afslutte vurderings- og beslutningsprocessen for det pågældende aktive stof; disse oplysninger bør stilles til rådighed af den rapporterende medlemsstat;

(3) Kommissionens forordning (EØF) nr. 3600/92 bør derfor ændres for at sikre interesserede parter adgang til sådanne oplysninger;

(4) de i denne forordning fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE FORORDNING:

Artikel 1

Artikel 7, stk. 3, andet afsnit, andet punktum, i forordning (EØF) nr. 3600/92 affattes således: "Den rapporterende medlemsstat stiller efter specifik anmodning nedenstående oplysninger til rådighed eller giver interesserede parter adgang til at gøre sig bekendt med dem:

- de oplysninger, der er nævnt i stk. 1, litra d), dog bortset fra oplysninger, der er accepteret som fortrolige i overensstemmelse med direktivets artikel 14

- det aktive stofs navn

- indholdet af det rene aktive stof i det fremstillede produkt

- listen over data, der måtte være påkrævet til overvejelse af det aktive stofs eventuelle optagelse i direktivets bilag I, først som indeholdt i den rapporterende medlemsstats rapport og dernæst som færdiggjort efter Kommissionens høring af de eksperter, der er omhandlet i det følgende afsnit."

Artikel 2

Denne forordning træder i kraft den 1. oktober 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. september 1999.

På Kommissionens vegne

Franz FISCHLER

Medlem af Kommissionen

(1) EFT L 230 af 9.8.1991, s. 1.

(2) EFT L 21 af 28.1.1999, s. 21.

(3) EFT L 366 af 15.12.1992, s. 10.

(4) EFT L 170 af 28.6.1997, s. 19.
KOMMISSIONENS FORORDNING (EF) Nr. 494/1999 af 5. marts 1999 om ændring af forordning (EF) nr. 2571/97 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, artikel 12, stk. 3, og artikel 28, og

ud fra følgende betragtninger:

I artikel 11 i Kommissionens forordning (EF) nr. 2571/97 (3), senest ændret ved forordning (EF) nr. 124/1999 (4), er der fastsat en frist for de i nævnte forordnings artikel 1 omhandlede produkters anvendelse og iblanding i færdigvarerne; fristens længde kan for tiden forlede de erhvervsdrivende til transaktioner i spekulativt øjemed; fristen bør derfor afkortes;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I artikel 11 i forordning (EF) nr. 2571/97 ændres ordene »fem måneder« til »fire måneder«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. marts 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 350 af 20. 12. 1997, s. 3.

(4) EFT L 13 af 21. 1. 1999, s. 19.
RÅDETS FORORDNING (EF) Nr. 857/1999

af 22. april 1999

om ændring af forordning (EF) nr. 2200/96 om den fælles markedsordning for frugt og grøntsager

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3), og

ud fra følgende betragtninger:

Forordning (EF) nr. 2200/96(4) fastsatte de gældende regler for anerkendte producentorganisationer; en af disse regler er forpligtelsen for de tilsluttede producenter til at afsætte hele deres produktion af de pågældende produkter gennem producentorganisationen; der er dog fastsat en undtagelse fra denne forpligtelse for salg fra bedriften direkte til forbrugeren til dennes personlige brug; denne undtagelse gælder kun for en begrænset mængde; for at tage hensyn til den sædvanlige praksis i visse af Fællesskabets regioner bør denne undtagelse udvides til at omfatte direkte salg uden for bedriften med overholdelse af de gældende mængdebegrænsninger;

artikel 15, stk. 4, litra c), i nævnte forordning bør gøres klarere;

de gældende bestemmelser om Fællesskabets afholdelse af transportudgifterne samt sorterings- og emballeringsomkostningerne i forbindelse med gratis uddeling bør udvides til at omfatte alle de produkter, der er tilbagekøbt fra markedet og uddelt gratis -

UDSTEDT FØLGENDE FORORDNING:

Artikel 1

I forordning (EF) nr. 2200/96 foretages følgende ændringer:

1) I artikel 11, stk. 1, litra c), nr. 3, første led, ændres udtrykket "fra deres bedrift" til "fra deres bedrift og/eller uden for deres bedrift".

2) Artikel 15, stk. 4, litra c), affattes således: "c) i finansieringsbestemmelserne fastsætte de fornødne tekniske og menneskelige midler til at sikre kontrollen med overholdelsen af de i artikel 2 nævnte normer og bestemmelserne om plantesundhed og tilladte maksimalgrænseværdier for restkoncentrationer."

3) Artikel 30, stk. 6, affattes således: "6. Fællesskabet afholder på betingelser, der skal fastsættes efter proceduren i artikel 46, transportudgifterne samt sorterings- og emballeringsomkostningerne i forbindelse med gratis uddeling efter stk. 1."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, 22. april 1999.

På Rådets vegne

W. MÜLLER

Formand

(1) EFT C 381 af 8.12.1998, s. 8.

(2) Udtalelse afgivet den 14. april 1999 (endnu ikke offentliggjort i EFT).

(3) Udtalelse afgivet den 24. februar 1999 (endnu ikke offentliggjort i EFT).

(4) EFT L 297 af 21.11.1996, s. 1. Forordningen er ændret ved Kommissionens forordning (EF) nr. 2520/97 (EFT L 346 af 17.12.1997, s. 41).
KOMMISSIONENS FORORDNING (EF) Nr. 630/1999 af 24. marts 1999 om ændring af forordning (EF) nr. 919/94 om gennemførelsesbestemmelser til Rådets forordning (EØF) nr. 404/93 for så vidt angår bananproducentorganisationer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 1637/98 (2), særlig artikel 9, og

ud fra følgende betragtninger:

Kommissionens forordning (EF) nr. 919/94 (3) fastsætter gennemførelsesbestemmelser vedrørende anerkendelse af bananproducentorganisationer og vedrørende disse organisationers funktionsmåde; for at sikre organisationernes stabilitet og opfyldelsen af deres økonomiske målsætninger fastsætter forordningens artikel 5 en mindsteperiode, i hvilken medlemmerne skal forblive i organisationen, og en mindsteperiode for varsling af udmeldelse;

erfaringerne har vist, at disse bestemmelser er for stramme; for at lette enkeltproducenters medlemskab og give producentorganisationerne mulighed for at fungere bedre bør mindsteperioden for medlemskab nedsættes og udmeldelsesvarslet afkortes, og der bør i disse henseender fastsættes samme bestemmelser som dem, der gælder for friske frugters og grøntsagers vedkommende; samtidig bør medlemsstaterne gives mulighed for at fastsætte en længere mindsteperiode for medlemskab; nævnte forordnings artikel 5 bør ændres tilsvarende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Artikel 5, litra c), i forordning (EF) nr. 919/94 affattes således:

»c) hvert medlem forpligter sig til at forblive i producentorganisationen i en periode på mindst et år og at meddele sin udmeldelse skriftligt senest den 31. maj med virkning fra den 1. januar det følgende år. Medlemsstaterne kan fastsætte en længere mindsteperiode for medlemskab, hvilket de i så fald meddeler Kommissionen. Producentorganisationernes vedtægter kan fastsætte et længere udmeldelsesvarsel«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. marts 1999.

På Kommissionens vegne

Franz FISCHLER

Medlem af Kommissionen

(1) EFT L 47 af 25. 2. 1993, s. 1.

(2) EFT L 210 af 28. 7. 1998, s. 28.

(3) EFT L 106 af 27. 4. 1994, s. 6.
KOMMISSIONENS FORORDNING (EF) Nr. 2256/1999

af 25. oktober 1999

om ændring af forordning (EF) nr. 1621/1999 om gennemførelsesbestemmelser til Rådets forordning (EF) nr. 2201/96 for så vidt angår støtte til dyrkning af druer bestemt til produktion af tørrede druer af bestemte sorter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), ændret ved forordning (EF) nr. 2199/97(2), særlig artikel 7, stk. 5, og

ud fra følgende betragtninger:

(1) Kommissionens forordning (EF) nr. 1621/1999 af 22. juli 1999 om gennemførelsesbestemmelser til Rådets forordning (EF) nr. 2201/96 for så vidt angår støtte til dyrkning af druer bestemt til produktion af tørrede druer af bestemte sorter(3) fastsætter i artikel 13, stk. 2, litra c), fristen for indgåelse af kontrakterne for produktionsåret 1999/2000 til den 15. oktober 1999. Denne frist viser sig nu at være utilstrækkelig for nogle regioner i Fællesskabet, hvori der ikke findes producentorganisationer; det er derfor nødvendigt at udskyde den pågældende frist til den 1. november 1999;

(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

Artikel 13, stk. 2, litra c), i forordning (EF) nr. 1621/1999 affattes således: "c) De kontrakter, der er omhandlet i artikel 5, indgås mellem producenter eller producentorganisationer, herunder de i litra a) omhandlede, og forarbejdningsvirksomheder, der har indgivet en anmodning om optagelse i databasen, inden kontrakterne indgås; for produktionsåret 1999/2000 og 2000/1 skal kontrakterne indgås senest henholdsvis den 1. november 1999 og den 1. september 2000."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 29.

(2) EFT L 303 af 6.11.1997, s. 1.

(3) EFT L 192 af 24.7.1999, s. 21.